รู้จัก KSS iGlobal โอกาสลงทุนหุ้นทั่วโลก ด้วย Fractional Share
ถ้าเราอยากเป็นเจ้าของธุรกิจใหญ่ ๆ ระดับโลกอย่าง Apple, Microsoft, Tesla หรือ Google  ส่วนใหญ่แล้วเราคงต้องมีเงินทุนเริ่มต้นค่อนข้างสูง   เพราะถ้าลงทุนผ่านบัญชีหุ้นที่เปิดกับบริษัทหลักทรัพย์ ส่วนใหญ่แล้วต้องใช้เงินลงทุนเริ่มต้นหลักแสนบาท 
1 ก.ค. 2565

Krungsri Securities x ลงทุนแมน
ถ้าเราอยากเป็นเจ้าของธุรกิจใหญ่ ๆ ระดับโลกอย่าง Apple, Microsoft, Tesla หรือ Google 
ส่วนใหญ่แล้วเราคงต้องมีเงินทุนเริ่มต้นค่อนข้างสูง
เพราะถ้าลงทุนผ่านบัญชีหุ้นที่เปิดกับบริษัทหลักทรัพย์ ส่วนใหญ่แล้วต้องใช้เงินลงทุนเริ่มต้นหลักแสนบาท
หรือบางบริษัทหลักทรัพย์ อาจให้เริ่มต้นลงทุน ด้วยการซื้อขั้นต่ำ 1 หุ้น
แต่บริษัทชื่อดัง ก็มีราคาหุ้นตั้งแต่หลักพัน ไปจนถึงหลักหมื่นบาท ยกตัวอย่างเช่น
1 หุ้นของ Apple (AAPL) เท่ากับ 4,720 บาท
1 หุ้นของ Microsoft (MSFT) เท่ากับ 8,780 บาท
1 หุ้นของ Tesla (TSLA) เท่ากับ 24,460 บาท
1 หุ้นของ Google (GOOGL) เท่ากับ 76,810 บาท
(ข้อมูล ณ วันที่ 16 มิถุนายน 2565)
เมื่อเห็นราคาหุ้นที่สูงในระดับนี้ ทำให้นักลงทุนหลายคน พลาดโอกาสการลงทุนในบริษัทระดับโลก 
แม้จะรู้ว่าเป็นอุตสาหกรรมแห่งโอกาสในอนาคต
แล้วจะดีกว่าไหม ถ้ามีบริการที่ตอบโจทย์การลงทุนต่างประเทศ แม้เราจะมีเงินลงทุนจำกัด
รู้หรือไม่ว่า บริษัทหลักทรัพย์ กรุงศรี ได้พัฒนาแอปพลิเคชันที่มีชื่อว่า KSS iGlobal
แอปพลิเคชันการลงทุนที่เปิดโอกาสให้นักลงทุน สามารถลงทุนในหุ้นชั้นนำของโลก 
ได้ด้วยจำนวนเงินที่นักลงทุนต้องการ ผ่านการซื้อแบบ Fractional Share และสามารถเปิดบัญชีได้ง่าย ๆ ผ่านระบบออนไลน์ โดยไม่ต้องส่งเอกสารให้ยุ่งยาก
แล้วแอปพลิเคชัน KSS iGlobal น่าสนใจอย่างไร ? 
ลงทุนแมนจะเล่าให้ฟัง
หลายคนที่อยากจะลงทุนในหุ้นต่างประเทศ คงเคยประสบกับปัญหาน่าปวดหัวเหล่านี้ ไม่ว่าจะเป็น
- ความยุ่งยากในการเปิดบัญชีซื้อขาย ที่ต้องใช้เอกสารเยอะ 
- ต้องใช้เงินลงทุนจำนวนมาก โดยเฉพาะการลงทุนในตลาดหุ้นสหรัฐอเมริกา
- ต้องสลับแอปพลิเคชัน เพื่อเทรดในแต่ละตลาดหลักทรัพย์ โดยเฉพาะในตลาดหุ้นเวียดนาม
- หาบทวิเคราะห์ และข้อมูลประกอบการลงทุนค่อนข้างยาก
- ไม่สามารถตั้งคำสั่งซื้อได้ด้วยตัวเอง ทำให้พลาดโอกาสดี ๆ ในการลงทุน
พอเป็นแบบนี้ บริษัทหลักทรัพย์ กรุงศรี จึงมองเห็นถึงโอกาสในการพัฒนาระบบการซื้อขายหลักทรัพย์ต่างประเทศแบบครบวงจร ผ่านเว็บไซต์และแอปพลิเคชัน KSS iGlobal ที่จะมาตอบโจทย์ทุกปัญหาน่าปวดหัวที่นักลงทุนต้องเจอได้เลย เรียกว่า “ครบ จบ” ในที่เดียว
แล้วแอปพลิเคชัน KSS iGlobal ตอบโจทย์นักลงทุนอย่างไร ?
1. เปิดบัญชีออนไลน์ ไม่ต้องใช้เอกสาร พร้อมอนุมัติไว
เพียงเข้าเว็บไซต์ บล. กรุงศรี เลือกเปิดบัญชีออนไลน์ จากนั้นกรอกรายละเอียดและทำการยืนยันตัวตนผ่านระบบ NDID หรือ i-CONFIRM ผ่านธนาคารกรุงศรีอยุธยาและบริษัทในเครือ หรือที่ 7-Eleven ทุกสาขา จากนั้นรอการอนุมัติบัญชี โดยหลังจากบัญชีอนุมัติเรียบร้อยแล้ว นักลงทุนยังไม่ต้องวางเงินหรือฝากเงินใด ๆ ทั้งสิ้น
อย่างไรก็ตาม หากนักลงทุนพร้อมที่จะลงทุนในบริษัทที่ตัวเองชื่นชอบ
นักลงทุนจะต้องฝากเงินในระบบ เพื่อแลกเปลี่ยนเป็นสกุลเงินที่ต้องการ
เช่น ถ้าเราลงทุนในตลาดหุ้นสหรัฐอเมริกา เราต้องแลกเป็นสกุลเงินดอลลาร์สหรัฐ
หรือถ้าลงทุนในตลาดหุ้นเวียดนาม เราต้องแลกเป็นสกุลเงินดอง
ซึ่งการแลกเปลี่ยนสกุลเงินจะทำผ่านเว็บไซต์ของบริษัทฯ 
โดยมีค่าธรรมเนียมการโอนเงินออกนอกประเทศเริ่มต้นที่ 500 บาท 
ดังนั้นถ้านักลงทุนโอนเงินออกนอกประเทศ 10,000 บาท จะเหลือเป็นเงินลงทุนจริงคือ 9,500 บาท
2. เลือกได้ว่าจะเทรดแบบปกติ หรือแบบ Fractional Share (เศษส่วนหุ้น) ซึ่งเป็นรายแรกของประเทศไทยในอุตสาหกรรมหลักทรัพย์ที่สามารถซื้อขายหุ้นสหรัฐอเมริกาได้ทั้งแบบปกติและแบบเศษส่วนหุ้น บนแอปพลิเคชันเดียวกัน
การเทรดแบบปกติในตลาดหุ้นสหรัฐอเมริกา มักใช้เงินจำนวนมาก
เพราะแต่ละหุ้นของบริษัทชั้นนำ ล้วนมีราคาที่สูง
พอเป็นแบบนี้ KSS iGlobal จึงเปิดโอกาสให้นักลงทุนเป็นเจ้าของหุ้นระดับโลก ได้ด้วยการซื้อแบบ Fractional Share หรือ แบบเศษส่วนหุ้น
โดยหลักการของการซื้อแบบ Fractional Share คือ การแบ่งหน่วยลงทุนออกเป็นส่วน ๆ เช่น
ถ้าเรามีเงินลงทุนจำนวน 10,000 บาท
เราอยากลงทุนหุ้น Google (GOOGL) ที่มีราคาตลาดอยู่ที่ 76,810 บาท
(ราคา ณ วันที่ 16 มิถุนายน 2565)
เราจะต้องเก็บเงินให้ครบ 76,810 บาท เพื่อลงทุนหุ้น Google 1 หุ้น
แต่ถ้าเราซื้อหุ้นแบบ Fractional Share ก็จะมีการคำนวณสัดส่วนหุ้นตามจำนวนเงินลงทุนให้
ด้วยเงินจำนวน 10,000 บาท เราจะสามารถลงทุนหุ้น Google ได้ 0.1301 หุ้น นั่นเอง
ถึงแม้ว่าเราจะลงทุนในเศษส่วนหุ้น แต่ก็ยังจะได้รับสิทธิประโยชน์ และเงินปันผลในกรณีที่บริษัทประกาศจ่ายเงินปันผล ไม่ต่างจากนักลงทุนที่ถือครองหุ้น Google เต็มจำนวน
3. บริการครอบคลุม 5 ประเทศ และจะเพิ่มขึ้นในอนาคต
ปัจจุบันให้บริการถึง 5 ตลาดหลักทรัพย์ คือ ตลาดหุ้นสหรัฐอเมริกา, ตลาดหุ้นฮ่องกง, ตลาดหุ้นเวียดนาม, 
ตลาดหุ้นญี่ปุ่น และตลาดหุ้นสิงคโปร์
นักลงทุนสามารถเทรดหุ้นต่างประเทศเหล่านี้ได้ภายในแอปพลิเคชันเดียว ไม่ต้องข้ามแอปพลิเคชันไปมา 
และยังติดตามผลการลงทุนของทุกประเทศได้ง่าย ๆ ผ่านแอปพลิเคชัน KSS iGlobal และบนเว็บไซต์
4. หาข้อมูลประกอบการตัดสินใจได้ง่าย ๆ ผ่านแพลตฟอร์ม KSS iGlobal
โดยระบบจะมีเครื่องมือวิเคราะห์ปัจจัยพื้นฐาน และปัจจัยเทคนิคของหุ้นแต่ละตัว
ที่จะช่วยให้เราทำความรู้จักหุ้น และตัดสินใจในการลงทุนได้สะดวกยิ่งขึ้น
อีกทั้ง แพลตฟอร์ม KSS iGlobal ยังมีฟีเจอร์เด่น ๆ อย่างเช่น
- Trading Signals แสวงหาหุ้นตาม Sentiment ของตลาดหุ้น ว่าเป็นขาขึ้น (Bullish) หรือขาลง (Bearish)
- บทวิเคราะห์จากแหล่งข้อมูลที่น่าเชื่อถือ (Analyst Consensus)  
- กราฟแสดง Performance รายหุ้น เมื่อเปรียบเทียบกับอุตสาหกรรม หรือหุ้นตัวอื่น
ทั้งหมดนี้ ก็เพื่อให้นักลงทุนได้ทำการบ้าน และประกอบการตัดสินใจได้อย่างรอบคอบ นั่นเอง
5. ค่าคอมมิชชันต่ำ เมื่อเปรียบเทียบกับตลาด
โดยค่าคอมมิชชันของการเทรดแบบ Fractional Share ในตลาดหุ้นสหรัฐอเมริกา ผ่าน KSS iGlobal 
ในกรณีที่เทรดน้อยกว่า 500 ดอลลาร์สหรัฐต่อรายการ จะคิดค่าคอมมิชชันขั้นต่ำ 1 ดอลลาร์สหรัฐ 
แต่หากเทรดเกิน 500 ดอลลาร์สหรัฐ จะคิดตามจริงที่ 0.20% ต่อรายการของเงินลงทุน
ส่วนค่าคอมมิชชันของการเทรดแบบ Normal Share ในตลาดหุ้นสหรัฐอเมริกา ผ่าน KSS iGlobal 
ทางบริษัทฯ จะคิดค่าคอมมิชชันขั้นต่ำ 2.5 ดอลลาร์สหรัฐต่อรายการ ใน 2 กรณีดังนี้
1. กรณีหุ้นที่ซื้อขายมีมูลค่ามากกว่าหรือเท่ากับ 10 ดอลลาร์สหรัฐ หากเทรดน้อยกว่า 1,250 ดอลลาร์สหรัฐ
2. กรณีหุ้นที่ซื้อขายมีมูลค่าน้อยกว่า 10 ดอลลาร์สหรัฐ หากเทรดน้อยกว่า 31 หุ้น
ทั้งนี้ หากซื้อขายเกินจำนวนขั้นต่ำ ก็จะคิดตามจริงที่ 0.20% ต่อรายการ ของเงินลงทุน
ที่น่าสนใจคือ KSS iGlobal เป็นแพลตฟอร์มแรกที่คิดค่าคอมมิชชันแบบ Fractional Share หมายถึงคิดตามเศษส่วนหุ้นแบบจริง ๆ ยกตัวอย่างเช่น
- ในกรณีที่ลูกค้าซื้อหุ้นด้วยจำนวนเงิน 100 ดอลลาร์สหรัฐ และได้หุ้นมา 0.78901 หุ้น
ทางบริษัทฯ จะคิดค่าคอมมิชชันที่ 1 ดอลลาร์สหรัฐ
- ในกรณีที่ลูกค้าซื้อหุ้นด้วยจำนวนเงิน 510 ดอลลาร์สหรัฐ และได้หุ้นมา 0.99991 หุ้น
ทางบริษัทฯ จะคิดค่าคอมมิชชันที่ 0.20% ของเงินลงทุน
ซึ่งหากเปรียบเทียบในเรื่องของค่าคอมมิชชันขั้นต่ำในตลาดตอนนี้ 
ต้องยอมรับว่า KSS iGlobal ตีโจทย์ได้แตกทีเดียว และยังเป็นแพลตฟอร์มเดียวที่รองรับการเทรดได้ทั้งในรูปแบบ Normal Share และ US Fractional Share อีกด้วย
พอเป็นแบบนี้ เราคงพอเห็นว่า แพลตฟอร์ม KSS iGlobal ให้ความเป็นธรรมกับลูกค้า โดยเลือกที่จะคิดค่าคอมมิชชันตามเศษส่วนหุ้นตามจริงที่ลูกค้าได้รับ แทนที่จะคิดเป็นแบบเหมาจ่าย นั่นเอง..
นอกจากนี้ นักลงทุนยังสามารถเทรดบนแพลตฟอร์ม KSS iGlobal ได้ด้วยตัวเอง 
ทำให้เราไม่พลาดโอกาสดี ๆ ในการลงทุน
มาถึงตรงนี้ เราคงพอสรุปได้ว่า KSS iGlobal คือหนึ่งในแพลตฟอร์มการลงทุน “ครบวงจร” รายแรก ๆ ของไทย ที่ไม่เพียงแต่จะเปิดโอกาสให้นักลงทุน เข้าถึงหุ้นระดับโลกได้ ด้วยการเทรดแบบ Fractional Share 
แต่ยังเปรียบเสมือนเพื่อนคู่ใจ ที่จะทำให้เราลงทุนได้อย่างมีประสิทธิภาพมากยิ่งขึ้นด้วย..
พิเศษสำหรับลูกค้าที่สนใจ บล. กรุงศรี มีโปรโมชันให้กับลูกค้าที่เปิดบัญชี Offshore
จะได้รับสิทธิพิเศษ ดังนี้
- ลดค่าคอมมิชชัน 0.05% จากราคาปกติ (0.20-0.35%) 
- ลดค่าธรรมเนียมการโอนเงินออกต่างประเทศ จากเดิม 500 บาท เหลือเพียง 200 บาท
โดยระยะเวลาโปรโมชันจะเริ่มตั้งแต่วันที่ 1 กรกฎาคม - 30 กันยายน 2565
สามารถดูรายละเอียดโปรโมชันทั้งหมดได้ที่ - 
สำหรับนักลงทุนที่สนใจ KSS iGlobal สามารถดูข้อมูลเพิ่มเติมได้ที่ 
หมายเหตุ
- สำหรับการซื้อขายหุ้นต่างประเทศไม่มีขั้นต่ำในการลงทุน แต่บริษัทฯ จะมีการคิดค่าคอมมิชชันขั้นต่ำ และมีค่าธรรมเนียมการโอนเงินออกต่างประเทศและโอนเงินกลับประเทศ
- สำหรับอัตราค่าคอมมิชชันนี้ ยังไม่รวมค่าธรรมเนียมอื่น ๆ ของแต่ละประเทศ เช่น ค่าธรรมเนียมธุรกรรมทางการเงิน, ค่าธรรมเนียมตลาด
- อัตราค่าคอมมิชชันยังไม่รวมภาษีมูลค่าเพิ่ม 7%
- อัตราค่าคอมมิชชันและค่าธรรมเนียมขั้นต้น อาจมีการเปลี่ยนแปลง โดยบริษัทฯ ไม่ต้องแจ้งให้ทราบล่วงหน้า
References
- 
- 
- 
- 
- เอกสารประชาสัมพันธ์ KSS iGlobal